
COPENHAGEN RENAISSANCE MUSIC FESTIVAL 2013  •  GESUALDO 1566-1613

Copenhagen Renaissance Music Festival 2013 foregår i perioden 2-13. november 2013 og tilegnes i år den italienske renaissance komponist Carlo Gesualdo (1566-1613), i anledning af 400-års mindet for hans død.
Gesualdo er en ganske særlig skikkelse i musikhistorien og en af de mest fascinerende figurer i senrenaissancens Italien overhoved. Han er på en gang både typisk og atypisk for perioden. Typisk fordi hans livshistorie passer perfekt ind i brydningstiden mellem renaissancen og barokken med store omvæltninger både musikalsk, kulturelt, socialt og politisk; atypisk fordi både hans liv og hans musikalske univers er så ekstreme og specielle på mange måder.

Mest berømt og berygtet er Gesualdo måske for jalousimordet på sin første hustru og hendes elsker i Napoli 1590, en hændelse som fik store konsekvenser for hans videre skæbne, selvom han som adelsmand undgik fængelsestraff.

Som Prins of Venosa var han officielt hverken musiker eller komponist, men dette hindrede ham dog ikke i at lave musik. Tværtimod var det måske netop hans særlige status som adelig prins, med både penge og status som følge, som gav ham muligheden at komponere lige som det faldt ham ind, uden skelnen til om det nu faldt andre i smagen.

Gesualdo har med sin helt egen kromatiske og højst ekspressive stil været kontroversiel igennem årene, men har samtidigt haft stor indflydelse på førende moderne komponister, som f.eks. Stravinskij, som var en af de første introducere Gesualdos musik i moderne tid.

* * *

Nogle af Europas førende ensembler og musikere, specialiserede på dette repertoire, gæster København under festivalen. 

Festivalen åbner med en solo-recital af den amerikanske cembalist Gilbert Martinez den 2. november i Frederiksberg Slotskirke. Her fremfører han napolitansk instrumentalmusik i kredsen rundt Gesualdo, samt et af de få kendte  instrumentalværker komponeret af Gesualdo selv.

Det italienske vokalensemble Odhecaton, under ledelse af Paolo Da Col, gæster for første gang Danmark. Det sker søndag den 3. november med en koncert i Holmens Kirke. Udover Gesualdos Responsorier for Sabbato Sancto fremfører de musik af Josquin Desprez og Jaches de Wert, samt et Responsorie af den nulevende italienske komponist Salvatore Sciarrino, som er en af de mange moderne komponister som er blevet inspirerede af Gesualdos musik. Koncerten optages af DR P2 Koncerten og udsendes den 13 november.

Danske vokalensemble Musica Ficta under ledelse af Bo Holten er et af hoved-ensemblerne i festivalen. Musica Ficta har allerede fejret Gesualdo med hans Responsorier og motetter under påsken i år og medvirker nu med et helt nyt og flot madrigal-program, med uddrag fra Gesualdos samtlige seks madrigalbøger. Den første koncert den 4. november indgår i koncertserien Early Monday og bliver som sædvanligt en skøn forening af formidling, introduktioner og musik. Derefter følger koncerter på Det Italienske Kulturinstitut, i Reformert Kirke og i Holmens Kirke den 5, 6 respektive 7. november.

Den franske cembalist Jean-Marc Aymes og en af verdens førende harpister, Mara Galassi fra Italien, laver en instrumental duo-koncert i Frederiksberg Kirke den 8. november med et program de kalder "Zefiri e Zaffiri" med musik af bl.a. Trabaci, de Maque, Mayone og Frescobaldi. De to musikere har gæstet København flere gange tidligere og vi glæder os til dette gensyn med de to stjerner.

Fra Napoli kommer gruppen Laboratorio Turchini, et projekt-ensemble under ledelse af Antonio Florio, som involverer musikere med tilknytning til konservatoriet i Napoli og Florios mere kendte ensemble "I Turchini". Koncerten i Reformert Kirke den 9. november - "Intorno Gesualdo" - præsenterer en lang række napolitanske komponister samtidige med Gesualdo, som f.eks. Nenna, Stella, Mayone, Sabino m.fl.

Det franske ensemble Concerto Soave under ledelse af Jean-Marc Aymes vender tilbage til Holmens Kirke den 10. november, denne gang med et program med Gesualdos motetter og madrigaler. De øvrige musikere er bl.a. María Cristina Kiehr, sopran, Rosa Dominguez, sopran, Pascal Bertin, kontratenor, Daniele Carnovitch, bass og Mara Galassi, harpe. Også denne koncert optages af DR P2 Koncerten og udsendes den 13 november.

Ved et åbent seminar omkring Gesualdos musik i Reformert Kirke den 9. november deltager udover de nævnte musikere også Dinko Fabris fra Italien, Fabris er formand for The International Musicological Society og specialiseret i napolitansk musik.

De kendte argentinske sopran med danske rødder, María Cristina Kiehr, giver desuden en masterclass i baroksang den 11. og 12. november.

Som afslutning på festivalen laver DR P2 Koncerten en helaftensudsendelse den 13. november med bl.a. uddrag fra koncerterne med Odhecaton og Concerto Soave, samt uddybende interviews og reportager.
Copenhagen Renaissance Music Festival 2013 støttes af Statens Kunstråd, Københavns Kommune, Frederiksberg Kommune, Wilhelm Hansen Fonden, Augustinus Fonden, Knud Højgaards Fond, Oticon-Fonden, Toyota-Fonden, Dansk Musiker Forbund.

Samarbejdspartnere er Danmarks Radio, Holmens kirke, Reformert kirke, Frederiksberg kirke, Frederiksberg Slotskirke, Nordic Network for Early Opera, Musica Ficta, KoncertKirken, Early Monday.
Copenhagen Renaissance Music Festival er medlem af REMA – The European Early Music Network og NORDEM – The Nordic Early Music Federation.
Mere info findes på: http://renaissancemusik.dk/festival/2013/ 
Velkommen til 12 dages fejring af GESUALDO!

